b"\n_START_ARTICLE_\nTorre Gorina\n_START_SECTION_\nEdifici\n_START_PARAGRAPH_\nLa Torre Gorina est\xc3\xa0 formada per planta baixa, primer pis i golfes a la part central. En destaca el complex joc de les cobertes, diferenciant volums coberts a dues i a quatre aig\xc3\xbces, de les quals sobresurten unes treballades xemeneies de ma\xc3\xb3 vist. Les fa\xc3\xa7anes presenten elements premodernistes amb motius florals. A l'interior hi ha una galeria amb pintures de paisatges \xc3\xa0rabs, de Sevilla i de Ven\xc3\xa8cia, obra de Josep Lopez Mezquita. Es tracta d'un edifici exempt, voltat per un ampli jard\xc3\xad de frondosa vegetaci\xc3\xb3 on hi ha un mobiliari amb coves i estalactites artificials."